Oficiālais Vēstnesis L 032 , 07/02/2003 Lpp. 0013 - 0014



Komisijas Lēmums (2003. gada 5. februāris), ar kuru groza Padomes Direktīvu 95/70/EK, ar ko ievieš Kopienas obligātos pasākumus noteiktu gliemeņu slimību kontrolei (izziņots ar dokumenta numuru C(2003) 432) (Dokuments attiecas uz EEZ) (2003/83/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Direktīvu 95/70/EK, ar ko ievieš Kopienas obligātos pasākumus noteiktu gliemeņu slimību kontrolei [1], kurā grozījumi izdarīti ar Komisijas Lēmumu 2001/293/EK [2], un jo īpaši tās 9. panta otro daļu, tā kā: (1) Direktīvā 95/70/EK uzskaitītas smagas gliemeņu slimības, kurām piemērojami daži uzraudzības un slimību kontroles pasākumi, kas paredzēti minētajā direktīvā. (2) Lai ņemtu vērā izmaiņas epidemioloģiskajā situācijā Kopienā un trešās valstīs, kā arī pēdējos gados iegūtās zinātnes atziņas un praktisko pieredzi, jāatjaunina gliemeņu slimību, patogēnu un uzņēmīgo sugu saraksts Direktīvas 95/70/EK D pielikumā. (3) Īpaša vērība jāpievērš slimībām, kas var ievērojami kaitēt gliemju krājumiem, ja tās ieviestos vai izplatītos Kopienā – slimībām, par ko jāziņo Starptautiskajam epizootiju birojam (SEB), un Kopienā retām vai neparastām slimībām. (4) Pie sugām, kas minamas kā pret attiecīgajām slimībām un patogēniem uzņēmīgas pārnēsātājsugas, jāiekļauj vismaz tās, kas noteiktas SEB Starptautiskajā ūdens dzīvnieku veselības aizsardzības kodeksa jaunākajā izdevumā. (5) Jāparedz pietiekams laiks, lai varētu īstenot šīs jaunās prasības. (6) Tāpēc attiecīgi jāgroza Direktīva 95/70/EK. (7) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Direktīvas 95/70/EK D pielikumu aizstāj ar šī lēmuma pielikumu. 2. pants Šo lēmumu piemēro no 2003. gada 8. aprīļa. 3. pants Šis lēmums ir adresēts dalībvalstīm. Briselē, 2003. gada 5. februārī Komisijas vārdā — Komisijas loceklis David Byrne [1] OV L 332, 30.12.1995., 33. lpp. [2] OV L 100, 11.4.2001., 30. lpp. -------------------------------------------------- PIELIKUMS " D PIELIKUMS Piezīme: Pie uzņēmīgajām pārnēsātājsugām iekļauj arī citas sugas, kas attiecīgajam patogēnam norādītas Starptautiskā epizootiju biroja (SEB) Starptautiskā ūdens dzīvnieku veselības kodeksa jaunākajā izdevumā. Slimība | Patogēns | Uzņēmīgās pārnēsātājsugas | Bonamioze | Bonamia exitiosus | Tiostrea chilensis un Ostrea angasi | Mikrocytos roughleyi | Saccostrea (Crassotrea) commercialis | Marteilioze | Marteilia sydneyi | Saccostrea (Crassotrea) commercialis | Mikrocitoze | Mikrocytos mackini | Crassotrea gigas; C. virginica; Ostrea edulis; O. conchaphila | Perkinsoze | Perkinsus marinus | Crassotrea virginica un C. gigas | Perkinsus olseni/atlanticus | Haliotis ruber; H. cyclobates; H. scalaris, H. laevigata, Ruditapes philippinarum un R. decussates | MSX slimība | Haplosporidium nelsoni | Crassotrea virginica un C. gigas | SSO slimība | Haplosporidium costale | Crassotrea virginica | Abalonu sakalšanas sindroms | Candidatus Xenohaliotis californiensis | Haliotis ģints pārstāvji, tostarp melnā jūrasauss (H. cracherodii),sarkanā jūrasauss (H. rufescens),sārtā jūrasauss (H. corruguta),zaļā jūrasauss (H. fulgens)un baltā jūrasauss (H.sorenseni) | " --------------------------------------------------